Решение на Общия съд от 8 юни 2022 г. — Guangxi Xin Fu Yuan/Комисия
(Дело T-144/20)1
(Дъмпинг — Внос на керамични съдове и прибори за сервиране или за кухня с произход от Китай — Преразглеждане — Заобикаляне — Член 13 от Регламент (ЕС) 2016/1036 — Свързани дружества — Процедурни задължения — Член 5, параграфи 10 и 11 от Регламент 2016/1036 — Членове 6.1, 6.2 и 12.1 от Антидъмпинговото споразумение — Право на защита — Равно третиране — Оправдани правни очаквания — Явна грешка в преценката)
Език на производството: английски
Страни
Жалбоподател: Guangxi Xin Fu Yuan Co. Ltd (Бобай, Китай) (представители: J. Cornelis и T. Zuber, адвокати)
Ответник: Европейска комисия (представители: P. Němečková и M. Gustafsson)
Предмет
Жалба на основание член 263 ДФЕС с искане за отмяна на Регламент за изпълнение (ЕС) 2019/2131 на Комисията от 28 ноември 2019 година за изменение на Регламент за изпълнение (ЕС) 2019/1198 за налагане на окончателно антидъмпингово мито върху вноса на керамични съдове и прибори за сервиране или за кухня с произход от Китайската народна република след провеждане на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 321, 2019 г., стр. 139)
Диспозитив
Отхвърля жалбата.
Осъжда Guangxi Xin Fu Yuan Co. Ltd да заплати съдебните разноски.
____________
1 ОВ C 161, 11.5.2020 г.